ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 
ВЪПРОС № 7)

Здравейте,
имаме няколоко въпроса по отношение на правилата на ОП BG161PO003-2.4.02 "ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ". Въпросите са относно наличието на свързаност между членове на Клъстер, регистриран като неправителствена организация:
1. Конфликт на интереси ли е членове на Клъстера да бъдат две юридически лица представлявани от едно и също физическо лице?
2. Конфликт на интереси ли е управител на юридическо лице, член на Клъстера, да бъде лице представляващо Клъстера?
3. Конфликт на интереси ли е наличието на роднинска връзка по съребрена линия между управителите на две от фирмите участващи в Клъстера?

Предварително благодаря.

С уважение,

Габриела Казакова
gabriela.kazakova@gmail.com
26.02.2013 г.

ОТГОВОР № 7)

При оценка на допустимостта на кандидатите по настоящата процедура ще се прилагат изискванията за избягване на конфликт на интереси, посочени в т. 2.1.3, буква „ж“ от Насоките за кандидатстване, които не обхващат описаните във въпроса случаи.

ВЪПРОС № 8)

Уважаеми дами и господа,

По повод откритата процедура BG161PO003-2.4.02 „Подкрепа за развитието на клъстерите в България”, Компонент 3 "Инвестиционен компонент", молим за отговор на следните въпроси:
1. Сграда/помещение, предвидена за "извършване на строително-монтажни работи (СМР) за подобряване на функционалните характеристики на съществуващи сгради и помещения - когато това е непосредствено свързано и необходимо за въвеждане в експлоатация на ДМА" може ли да бъде собственост на член на клъстера?

2. В проектното предложение може ли да бъдат включени разходи за дейности по Компонент 3, които ще се извършват едновремено на територията на различни членове на клъстера: напр.: СМР и оборудване на няколко лаборатории на територията на различни членове?

3. Закупуването на сгради/помещения допустим разход ли са? 

и в тази връзка

4. Земята, чието закупуване е посочено като недопустим разход, може ли да бъде собственост на член на клъстера? 

Предварително благодарим за скорошната обратна връзка.

Поздрави,

Екипът на Сдружение "Средногорие Мед Индустриален Клъстер" 
office@srednogorie.eu
26.02.2013 г.

ОТГОВОР № 8)

1. Сградите/помещенията, които ще бъдат обект на извършваните строително-монтажни работи (СМР) по процедурата могат да бъдат собственост на някой от участниците в обединението-кандидат (клъстер). СМР следва да водят до подобряване на функционалните характеристики на тези сгради/помещения и да са непосредствено свързани и необходими за въвеждане в експлоатация на дълготрайните материални активи (ДМА), предвидени за придобиване в рамките на проекта. Разходите за СМР следва да са до 20 % от от общо допустимите разходи по Компонент 3.

Допълнително, в случай че по проекта се предвижда изпълнение на СМР по Компонент 3 от процедурата, кандидатите следва да представят следните документи:
· Количествено-стойностна сметка за СМР по образец (Приложение Т), с предложена цена от изпълнител, съответстваща на дейностите, описани в раздел II, т. 5.3.3 от Формуляра за кандидатстване;

· Документи удостоверяващи правото на ползване на клъстера или на някой от участниците в обединението-клъстер върху сградата/помещението, където ще се извършват СМР;
· Снимки, които показват настоящото състояние на всички сгради и помещения – обект на строително-монтажни работи (СМР), като броя на снимките е по преценка на кандидатите.

2. Насоките за кандидатстване по процедурата не поставят ограничение относно възможността в проектното предложение да бъдат включени разходи за дейности по Компонент 3, които ще се извършват едновремено на територията на различни членове на клъстера. 
Следва да имате предвид, че по процедурата е допустимо единствено придобиване ДМА за общи клъстерни дейности – оборудване за зали за обучения, тренировъчни центрове, компоненти и инструментариум за изграждане на изпитателни лаборатории, производствени центрове и други, в които ресурсите се ползват от всички клъстерни членове и се управляват от клъстерната организация.
3. Посочените разходи за закупуване на сгради/помещения са недопустими по настоящата процедура.
4. Насоките за кандидатстване по процедурата не съдържат изисквания или ограничения по отношение собствеността на земята, върху която са разположени сградите/помещенията, които ще бъдат обект на извършваните строително-монтажни работи (СМР) по процедурата. Допълнително следва да имате предвид, че при предвиждане на строително-монтажни работи (СМР) за подобряване на функционалните характеристики на съществуващи сгради и помещения следва да се представят документи, удостоверяващи правото на ползване на клъстера или на някой от участниците  в обединението-клъстер върху сградата/помещението, където ще се извършват СМР. 

